text: Forsvarsministeren på udrykning 
  06 marts 2015 kl. 12.22
  Broager Frivillige brandværn har fredag dobbelt ministervisit. Forsvarsminister Nicolaj Wammen (S) og skatteminister Benny Engelbrecht (S) besøger sammen med Ellen Trane Nørby (V) og en række lokalpolitikere brandstationen i Broager.
  Baggrunden er den aktuelle landsdækkende omlægning af brand- og redningsberedskabet, som ligger i netop forsvarsministerens regi.
  De sønderjyske frivillige brandværn og lokale politikere har på det skarpeste protesteret mod besparelserne med bl.a. det argument at arbejdet som brandmand er frivilligt og totalt ulønnet.
  Skatteminister Benny Engelbrecht er jo på hjemmebane i Sønderborg Kommune - og har sine sociale medier-vaner tro begået et tweet fra besøget:
  Forsvarsministeren er bogstaveligt talt på toppen hos brandværnet i Broager #dkpol pic.twitter.com/u6yYouHk6L
  
  